CELEX: 32017D0446
Language: sl
Date: 2017-03-03 00:00:00
Title: Sklep Sveta (EU) 2017/446 z dne 3. marca 2017 o sklenitvi v imenu Evropske unije, Protokola (2015) o spremembi Priloge k Sporazumu o trgovini na področju civilnega letalstva

15.3.2017   
            
            
               SL
            
            
               Uradni list Evropske unije
            
            
               L 69/1
            
         SKLEP SVETA (EU) 2017/446
   z dne 3. marca 2017
   o sklenitvi v imenu Evropske unije, Protokola (2015) o spremembi Priloge k Sporazumu o trgovini na področju civilnega letalstva
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:
   
               (1)
            
            
               S Sklepom 80/271/EGS (2) je Svet odobril sklenitev Sporazuma GATT o trgovini na področju civilnega letalstva (v nadaljnjem besedilu: Sporazum).
            
         
               (2)
            
            
               Podpisnice Sporazuma so prek svojih predstavnikov soglašale, da se Protokol (2015) o spremembi Priloge k Sporazumu o trgovini na področju civilnega letalstva (v nadaljnjem besedilu: Protokol) da na voljo za sprejetje 5. novembra 2015 v Ženevi, pri čemer se v Prilogo k Sporazumu prenesejo spremembe, uvedene z različico harmoniziranega sistema poimenovanj in šifrskih oznak blaga iz leta 2007.
            
         
               (3)
            
            
               Protokol bi bilo treba odobriti –
            
         SPREJEL NASLEDNJI SKLEP:
   Člen 1
   Protokol (2015) o spremembi Priloge k Sporazumu o trgovini na področju civilnega letalstva se odobri v imenu Unije.
   Besedilo Protokola je priloženo temu sklepu.
   Člen 2
   Predsednik Sveta imenuje osebo(-e), pooblaščeno(-e) za deponiranje listine o sprejetju v imenu Unije, s čimer se izrazi soglasje Unije, da je Protokol zanjo zavezujoč (3).
   Člen 3
   Ta sklep začne veljati na dan sprejetja.
   
      V Bruslju, 3. marca 2017
      
         
            Za Svet
         
         
            Predsednik
         
         M. FARRUGIA
      
   
   
      (1)  Odobritev z dne 15. februarja 2017 (še ni objavljeno v Uradnem listu).
   
      (2)  Sklep Sveta 80/271/EGS z dne 10. decembra 1979 o sklenitvi večstranskih sporazumov na podlagi trgovinskih pogajanj iz obdobja od 1973 do 1979 (UL L 71, 17.3.1980, str. 1).
   
      (3)  Generalni sekretariat Sveta bo v Uradnem listu Evropske unije objavil datum začetka veljavnosti Protokola.